Bob ja Ray

Bob ja Ray oli yhdysvaltalainen koomikkopari, johon kuuluivat Bob Elliott ja Ray Goulding. He tapasivat bostonilaisella WHDH-radioasemalla vuonna 1946, jossa Elliott toimi tiskijukkana ja Goulding uutistoimittajana. Parin huumorintaju oli samantyyppinen ja radioasema antoi heille lähes välittömästi oman ohjelmansa Matinee With Bob & Ray.

Vuonna 1951 parivaljakko siirtyi valtakunnalliselle NBC:lle, jolta he saivat oman radio-ohjelmansa lisäksi myös oman televisiosarjan.. Televisiosarja päättyi 1953, mutta työ radiossa jatkui. Seuraavat yli 30 vuotta The Bob and Ray Show oli kuultavissa vuoroin NBC:n, CBS:n ja The Mutual Broadcasting Systemin kautta. Viimeisen 1982–1987 esitetyn sarjan lähetti NPR.

Bob ja Ray pääsivät Radio Hall of Fameen vuonna 1995.

Lähteet

Aiheesta muualla
archive.org: Bob ja Ray tallenteita MP3 -muodossa

Yhdysvaltalaiset radio-ohjelmat
Radio Hall of Fame
Yhdysvaltalaiset koomikot
Huumoriryhmät